2007R1359 — FI — 01.01.2008 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 1359/2007, annettu 21 päivänä marraskuuta 2007, tiettyjen luuttomien naudanlihojen vientiin myönnettävää erityistukea koskevista edellytyksistä (Kodifioitu toisinto) (EYV L 304, 22.11.2007, p.21)





Oikaisu









▼B

KOMISSION ASETUS (EY) N:o 1359/2007,

annettu 21 päivänä marraskuuta 2007,

tiettyjen luuttomien naudanlihojen vientiin myönnettävää erityistukea koskevista edellytyksistä

(Kodifioitu toisinto)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 ( 1 ) ja erityisesti sen 33 artiklan 12 kohdan ja 41 artiklan, sekä katsoo seuraavaa: (1) Tiettyjen luuttomien naudanlihojen vientiin myönnettävää erityistukea koskevista edellytyksistä 20 päivänä heinäkuuta 1982 annettua komission asetusta (ETY) N:o 1964/82 ( 2 ) on muutettu useita kertoja ja huomattavilta osilta ( 3 ). Sen vuoksi olisi selkeyden ja järkeistämisen takia kodifioitava mainittu asetus. (2) Asetuksessa (EY) N:o 1254/1999 säädetään vientitukien myöntämistä koskevista yleisistä säännöistä ja niiden suuruuden vahvistamisperusteista. (3) Markkinatilanteen, naudanliha-alan taloudellisen tilanteen ja sen tiettyjen tuotteiden myyntimahdollisuuksien vuoksi on tarpeen säätää niistä edellytyksistä, joiden vallitessa eräille näistä tuotteista voidaan viennissä myöntää erityisvientitukia. Tällaisista edellytyksistä on päätettävä erityisesti tiettyjen sonnien luuttomista neljänneksistä olevien lihalaatujen osalta. (4) Tällaisten tavoitteiden noudattamisen varmistamiseksi on tarpeen säätää erityisestä tarkastusjärjestelmästä; tuotteen alkuperä voidaan todistaa antamalla todistus, joka on naudanliha-alan viennin erityisvientitukien myöntämisen edellytyksistä 20 päivänä huhtikuuta 2007 annetun komission asetuksen (EY) N:o 433/207 ( 4 ) liitteessä I olevan mallin mukainen. (5) Vientitukien myöntämisen edellytysten noudattamisen varmistamiseksi olisi säädettävä, että vientimuodollisuudet ja tarvittaessa lihan paloittelu ja luuttomaksi leikkaaminen olisi joka tapauksessa tehtävä siinä jäsenvaltiossa, jossa eläimet on teurastettu. (6) On syytä säätää, että erityistuen myöntäminen edellyttää tarkastukseen asetettujen luuttomien neljännesten kaikkien palojen vientiä. Arvon parantamiseksi yhteisössä takaneljännesten osalta olisi kuitenkin säädettävä tätä yleistä sääntöä koskevista tietyistä poikkeuksista, laiminlyömättä kuitenkaan tavoitetta, joka on yhteisön markkinatilanteen helpottaminen. On suotavaa määrittää olosuhteet, joissa saadun lihan kokonaismäärän vientiä koskeva edellytys ei kaikilta osiltaan täyty tukioikeuden kuitenkin säilyessä. On kuitenkin syytä rajoittaa tätä mahdollisuutta ja asettaa sille rajoittavia edellytyksiä järjestelyn väärinkäytön estämiseksi. (7) Viennin määräaikojen ja toteennäytön osalta on syytä viitata maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 ( 5 ) säännöksiin. (8) Asetuksen (EY) N:o 800/1999 40 artiklassa säädetyn muonitusvarastojärjestelmän soveltaminen on yhteensopimaton tämän asetuksen tavoitteen kanssa. Näin ollen ei ole syytä säätää mahdollisuudesta asettaa kyseisiä tuotteita mainitun asetuksen 40 artiklassa säädettyyn menettelyyn. (9) Ottaen huomioon tämän tuen erityinen luonne on syytä muistuttaa aitouden periaatteesta ja säätää toimenpiteistä, jotka tekevät mahdolliseksi kyseisten tuotteiden tunnistamisen. (10) On tarpeen säätää yksityiskohtaisista säännöistä, joita seuraamalla jäsenvaltiot ilmoittavat komissiolle erityisistä vientituista osallisiksi päässeiden tuotteiden määristä. (11) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Täysikasvuisten urospuolisten nautaeläinten tuoreista tai jäähdytetyistä etu- ja takaneljänneksistä saaduille, erikseen pakatuille luuttomille paloille, joiden vähärasvaisen lihan keskimääräinen osuus on vähintään 55 prosenttia, voidaan antaa erityisiä vientitukia tämän asetuksen edellytysten mukaisesti.

2 artikla

Tässä asetuksessa tarkoitetaan

a) ’etuneljänneksillä’ yhdistetyn nimikkeistön 2 ryhmän 1 A lisähuomautuksen d ja e alakohdassa määriteltyjä erottamattomia tai erotettuja, suoraan tai ’pistoolileikkuulla’ leikattuja etuneljänneksiä;

b) ’takaneljänneksillä’ yhdistetyn nimikkeistön 2 ryhmän 1 A lisähuomautuksen f ja g alakohdassa määriteltyjä erottamattomia tai erotettuja suoraan tai ’pistoolileikkuulla’ leikattuja takaneljänneksiä, joissa on enintään kahdeksan kylkiluuta tai kylkiluuparia.

3 artikla

1. Toimijan on tehtävä jäsenvaltioiden nimeämille toimivaltaisille viranomaisille ilmoitus, jossa hän ilmaisee haluavansa leikata tämän asetuksen mukaisesti luuttomiksi 1 artiklassa tarkoitetut etu- tai takaneljännekset ja viedä kaikki luuttomat palat kukin pala erikseen pakattuna, jollei 7 artiklasta muuta johdu.

2. Tähän ilmoitukseen tulee sisältyä erityisesti luuttomiksi tehtävien tuotteiden kuvaus ja määrä.

Tämän ilmoituksen liitteenä oleva todistus, jota koskeva malli esitetään asetuksen (EY) N:o 433/2007 liitteessä I, annetaan mainitun asetuksen 2 artiklan 2 kohdan ensimmäisen alakohdan mukaisesti. Tämän todistuksen huomautukset B ja C sekä sarake 11 ovat tarpeettomia. Edellä mainitun asetuksen 3 artiklan säännöksiä sovelletaan soveltuvin osin, kunnes tämän artiklan 3 kohdassa tarkoitettu tarkastukseen asettaminen on tapahtunut.

3. Kun toimivaltaiset viranomaiset ovat hyväksyneet ilmoituksen ja merkinneet siihen hyväksymispäivän, luuttomiksi leikattavat neljännekset asetetaan näiden viranomaisten tarkastukseen ja ne vahvistavat näiden tuotteiden nettopainon ja merkitsevät sen 2 kohdassa tarkoitetun todistuksen sarakkeeseen 7.

4 artikla

Määräaika, jona neljänneksistä on poistettava luut, on, ylivoimaista estettä lukuun ottamatta, 10 työpäivää 3 artiklassa tarkoitetusta hyväksymispäivästä.

5 artikla

1. Luiden poiston jälkeen toimijan on hyväksymismerkin saamiseksi esitettävä toimivaltaiselle viranomaiselle yksi tai useampi kappale ”todistukset luuttomista lihoista” -asiakirjoja, joita koskeva malli on liitteissä I ja II ja joiden sarakkeessa 7 on 3 artiklan 2 kohdassa tarkoitetun todistuksen numero.

2. ”Todistukset luuttomista lihoista” -asiakirjojen numerot merkitään puolestaan 3 artiklan 2 kohdassa tarkoitetulle todistukselle varattuun sarakkeeseen 9. Tämä näin täydennetty todistus lähetetään virkateitse vientitukien maksamisesta vastuussa olevalle elimelle silloin, kun ”todistukset luuttomista lihoista” vastaavat tämän artiklan 1 kohdan mukaisesti tarkastukseen asetettujen neljänneksistä olevien luuttomien lihojen kokonaismäärää.

3. ”Todistukset luuttomista lihoista” on esitettävä täytettäessä 6 artiklassa tarkoitetut tullimuodollisuudet.

4. Luuttomaksi leikkaaminen ja tullimuodollisuuksien täyttäminen toimitetaan jäsenvaltiossa, jossa eläimet on teurastettu.

6 artikla

1. Tullimuodollisuudet, jotka koskevat yhteisön ulkopuolelle suuntautuvaa vientiä, jotakin asetuksen (EY) N:o 800/1999 36 artiklassa tarkoitetuista toimituksista tai komission asetuksessa (EY) N:o 1741/2006 ( 6 ) säädettyä ennen vientiä tapahtuvaa tullivarastointimenettelyyn asettamista, on täytettävä siinä jäsenvaltiossa, jossa 3 artiklassa tarkoitettu ilmoitus on hyväksytty.

2. Tulliviranomaisen on merkittävä kohdan ”todistukset luuttomista lihoista” sarakkeeseen 11 asetuksen (EY) N:o 800/1999 5 artiklan 4 kohdassa tarkoitettujen ilmoitusten numero ja päivämäärä.

3. Sen jälkeen, kun vientiin tarkoitettujen palojen määrää koskevat tullimuodollisuudet on täytetty, ”todistus luuttomista lihoista” on lähetettävä virkateitse vientitukien maksamisesta vastuussa olevalle elimelle.

7 artikla

1. Erityisvientituen myöntäminen edellyttää ylivoimaista estettä lukuun ottamatta kaikkien sellaisten 3 artiklan 3 kohdassa tarkoitetun tarkastuksen alaisten luuttomiksi leikattujen palojen vientiä, joista on annettu 5 artiklan 1 kohdassa tarkoitettu todistus tai tarkoitetut todistukset.

2. Luuttomaksi leikatun takaneljänneksen osalta toimijalle annetaan kuitenkin lupa olla viemättä luuttomiksi leikattujen lihojen kokonaismäärää.

Jos vientiin tarkoitettu määrä on vähintään 95 prosenttia 3 artiklan 3 kohdassa tarkoitetun tarkastuksen alaisten luuttomiksi leikattujen lihojen kokonaispainosta, sovelletaan erityisvientitukea.

Jos vientiin tarkoitettu määrä on alle 95 prosenttia mutta vähintään 85 prosenttia luuttomiksi leikattujen lihojen kokonaispainosta, erityisvientituen määrää alennetaan.

Mukautuksen taso vahvistetaan kyseessä olevan tuen määrän vahvistamisen tai muuttamisen yhteydessä. Sen määrä vahvistetaan ottaen huomioon erityisesti niiden eri palojen arvo, joiden oletetaan jäävän yhteisön markkinoille.

3. Luut, isot jänteet, rustot, rasvapalat ja muut luuttomaksi leikkaamisesta syntyvät leikkuujätteet voidaan pitää kaupan yhteisössä.

4. Toimijan, joka haluaa hyödyntää jotakin 2 kohdassa tarkoitettua mahdollisuutta, on mainittava asiasta 3 artiklan 1 kohdassa tarkoitetussa ilmoituksessaan.

Edellä 5 artiklan 1 kohdassa tarkoitetussa todistuksessa tai tarkoitetuissa todistuksissa on ilmoitettava seuraavat seikat:

a) sarakkeessa 4 luuttomaksi leikkaamisen seurauksena saatujen lihojen kokonaisnettopaino sekä tarvittaessa maininta — ”asetuksen (EY) N:o 1359/2007 7 artiklan 2 kohdan soveltaminen – 95 prosentin edellytys” — tai — ”asetuksen (EY) N:o 1359/2007 7 artiklan 2 kohdan soveltaminen – 85 prosentin edellytys”;

b) sarakkeessa 6 vietävä nettopaino.

5. Luuttomaksi leikkaamistoimella jäsenvaltiot voivat rajoittaa kahteen niiden palatyyppien määrän, jotka toimija päättää olla viemättä.

6. Jos viety määrä on pienempi kuin 5 artiklan 1 kohdassa tarkoitetun todistuksen tai tarkoitettujen todistusten sarakkeessa 6 ilmoitettu paino, erityisvientitukea alennetaan. Tämä alennusprosentti on seuraava:

a) viisi kertaa todetun painoeron prosenttiosuus, jos viedyn painon ja 5 artiklan 1 kohdassa tarkoitetun todistuksen tai tarkoitettujen todistusten sarakkeessa 6 ilmoitetun painon välillä todettu erotus on enintään 10 prosenttia;

b) muissa tapauksissa 80 prosenttia tapauksen mukaan CN-koodeihin 0201 30 00 9100 tai 0201 30 00 9120 kuuluvien tuotteiden vientituesta, jota sovelletaan sen vientitodistuksen sarakkeessa 21 ilmoitettuna päivänä, jonka perusteella asetuksen (EY) N:o 800/1999 5 artiklan 1 kohdan tai 26 artiklan 1 kohdan mukaiset muodollisuudet toteutettiin.

Asetuksen (EY) N:o 800/1999 51 artiklan 1 kohdan a alakohdassa säädettyä seuraamusta ei sovelleta tässä kohdassa tarkoitetuissa tapauksissa.

8 artikla

Edellä 5 artiklan 2 kohdasta poiketen jäsenvaltiot saavat säätää, että:

a) ainoastaan yksi luuttomaksi leikatun lihan kokonaismäärän osoittava ”todistus luuttomista lihoista” on esitettävä yhdessä 3 artiklan 2 kohdassa säädetyn todistuksen kanssa;

b) a alakohdassa tarkoitetut kaksi todistusta on esitettävä samanaikaisesti vientitullimuodollisuuksien täytön kanssa;

c) a alakohdassa tarkoitetut kaksi todistusta on lähetettävä samanaikaisesti 6 artiklan 3 kohdassa säädettyjä ehtoja noudattaen.

9 artikla

1. Jäsenvaltiot päättävät tarkastuksen ehdoista ja ilmoittavat niistä komissiolle. Niiden on ryhdyttävä tarpeellisiin toimenpiteisiin, jotta kaikki mahdollisuudet korvata kyseiset tuotteet muilla voidaan sulkea pois, erityisesti tunnistamalla jokainen pala erikseen.

2. Sianlihaa lukuun ottamatta mitään muuta kuin tämän asetuksen alaista lihaa ei saa olla luidenpoistotilassa silloin, kun kyseisistä lihoista poistetaan luut, leikataan ja pakataan.

3. Etu- ja takaneljännesten luuttomiksi leikkaaminen samaan aikaan samassa leikkaamohuoneessa on kielletty.

4. Toimivaltaisten viranomaisen on sinetöitävä tai suljettava lyijysinetillä luuttomia paloja sisältävät säkit, laatikot tai muut pakkaukset ja niistä on oltava maininnat luuttoman lihan tunnistamiseksi, erityisesti nettopaino, kappaleitten laatu ja lukumäärä sekä sarjanumero.

10 artikla

Niitä toimivaltaisten viranomaisten kullakin vuosineljänneksellä hyväksymiä, 5 artiklan 1 kohdassa tarkoitettuja todistuksia varten, jotka koskevat takaneljänneksistä saatuja luuttomia paloja, jäsenvaltioiden on ilmoitettava kutakin vuosineljännestä seuraavan toisen kuukauden aikana:

a) edellä 7 artiklan 1 kohdassa tarkoitettua tapausta koskevissa todistuksissa ilmoitettu kokonaisnettopaino;

b) edellä 7 artiklan 2 kohdassa tarkoitettua tapausta (95 prosentin edellytys) koskevissa todistuksissa ilmoitettu kokonaisnettopaino;

c) edellä 7 artiklan 2 kohdassa tarkoitettua tapausta (85 prosentin edellytys) koskevissa todistuksissa ilmoitettu kokonaisnettopaino.

11 artikla

Kumotaan asetus (ETY) N:o 1964/82.

Viittauksia kumottuun asetukseen pidetään viittauksina tähän asetukseen liitteessä IV olevan vastaavuustaulukon mukaisesti.

12 artikla

Tämä asetus tulee voimaan 1 päivänä tammikuuta 2008.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

EUROPAAN YHTEISÖ

►(1) C1









LIITE II

EUROOPAN YHTEISÖ









LIITE III







Kumottu asetus ja luettelo sen muutoksista Komission asetus (ETY) N:o 1964/82 (EYVL L 212, 21.7.1982, s. 48) Komission asetus (ETY) N:o 3169/87 (EYVL L 301, 24.10.1987, s. 21) ainoastaan 1 artiklan 2 kohta Komission asetus (EY) N:o 2469/97 (EYVL L 341, 12.12.1997, s. 8) ainoastaan 1 artikla Komission asetus (EY) N:o 1452/1999 (EYVL L 167, 2.7.1999, s. 17) Komission asetus (EY) N:o 1470/2000 (EYVL L 165, 6.7.2000, s. 16) Komission asetus (EY) N:o 2772/2000 (EYVL L 321, 19.12.2000, s. 35) Komission asetus (EY) N:o 1713/2006 (EUVL L 321, 21.11.2006, s. 11) ainoastaan 2 artikla









LIITE IV







Vastaavuustaulukko Asetus (ETY) N:o 1964/82 Tämä asetus 1 artiklan ensimmäinen alakohta 1 artikla 1 artiklan toisen alakohdan ensimmäinen luetelmakohta 2 artiklan a alakohta 1 artiklan toisen alakohdan toinen luetelmakohta 2 artiklan b alakohta 2 artikla 3 artikla 3 artikla 4 artikla 4 artikla 5 artikla 5 artikla 6 artikla 6 artiklan 1, 2 ja 3 kohta 7 artiklan 1, 2 ja 3 kohta 6 artiklan 4 kohdan ensimmäinen alakohta 7 artiklan 4 kohdan ensimmäinen alakohta 6 artiklan 4 kohdan toisen alakohdan ensimmäinen luetelmakohta 7 artiklan 4 kohdan toisen alakohdan a alakohta 6 artiklan 4 kohdan toisen alakohdan toinen luetelmakohta 7 artiklan 4 kohdan toisen alakohdan b alakohta 6 artiklan 4 kohdan kolmas alakohta 7 artiklan 5 kohta 6 artiklan 5 kohdan ensimmäisen alakohdan ensimmäinen luetelmakohta 7 artiklan 6 kohdan ensimmäisen alakohdan a alakohta 6 artiklan 5 kohdan ensimmäisen alakohdan toinen luetelmakohta 7 artiklan 6 kohdan ensimmäisen alakohdan b alakohta 6 artiklan 5 kohdan toinen alakohta 7 artiklan 6 kohdan toinen alakohta 7 artiklan 1 kohdan ensimmäinen luetelmakohta 8 artiklan a alakohta 7 artiklan 1 kohdan toinen alakohta 8 artiklan b alakohta 7 artiklan 1 kohdan kolmas luetelmakohta 8 artiklan c alakohta 8 artiklan ensimmäinen alakohta 9 artiklan 1 kohta 8 artiklan toinen alakohta 9 artiklan 2 kohta 8 artiklan kolmas alakohta 9 artiklan 3 kohta 8 artiklan neljäs alakohta 9 artiklan 4 kohta 9 artiklan ensimmäinen luetelmakohta 10 artiklan a alakohta 9 artiklan toinen luetelmakohta 10 artiklan b alakohta 9 artiklan kolmas luetelmakohta 10 artiklan c alakohta — 11 artikla 10 artikla 12 artikla Liite I Liite I Liite II Liite II — Liite III — Liite IV